Teks: Ngomong-ngomong soal sampah, kita sering banget ngebuang sisa makanan sembarangan. Buat emak-emak yang abis dari pasar, bawa tentengan belanjaan yang udah munjung. Di dalemnya ada sayuran ama macem-macem yang bakalan dimasak. Sampe rumah, biasanya langsung semuanya disiangin. Abis nyiangin sayuran bayem atawa kangkung misalnya, pasti banyak sisa batangannya yang kagak kepake. Kalo nyiangin ayam atawa daging, sisa tulang ama bagian gajihnya juga bakal kebuang. Belom lagi kalo udah masak, minyak sisaan dari penggorengan langsung dibuang begitu aja di lobang aer. Pas masakan udah pada mateng, langsung makan. Abis makan, di piring banyak banget yang kagak ngabisin makanan. Ini juga sering banget kejadian di warung nasi. Orang-orang pada kagak ngabisin makanannya. Ditambah lagi, makan buah yang kulitnya lebih banyak dari isinya. Sampah makanan atawa sampah dapur ini jadi sampah yang paling banyak di penampungan. Yang jadi masalah, kagak ada yang meratiin buat ngolah sampah makanan itu buat dimanpaatin. Pada ngebuang begitu aja disadur ama sampah laen. Jadinya, kagak keurai, nimbulin bau bentek. Kalo udah begitu, ngerusak lingkungan ama kesehatan orang-orang juga. Ini jadi masalah yang paling ribet ditanganin lantaran orang-orang banyak yang kagak idep atawa kagak pengen tau.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

argumentatif